Στο πλαίσιο της παρέμβασής του, ο Γ. Γραμματέας του Υπουργείου Υγείας **Μ. Θεμιστοκλέους,** εξήρε την πρωτοβουλία της Περιφέρειας Αττικής και του ΙΣΑ και επεσήμανε ότι θα υπάρξει διασύνδεση με την πλατφόρμα τηλεϊατρικής του Υπουργείου Υγείας.

Παράλληλα, ο κ. **Θεμιστοκλέους** απηύθυνε πρόσκληση στους γιατρούς της Αττικής να συμμετάσχουν στον κατ’ οίκον εμβολιασμό των πολιτών. Από την πλευρά του, ο Αντιπρόεδρος του ΕΟΔΥ **Γ. Παναγιωτακόπουλος,** χαρακτήρισε άσκηση συνεργασίας, την εν λόγω πρωτοβουλία, η οποία μπορεί να αξιοποιηθεί και για την οικοδόμηση μιας ισχυρής Πρωτοβάθμιας Φροντίδα Υγείας, στην «post covid» εποχή.

Ο κ. **Πατούλης,** αναφέρθηκε στην ανάγκη συσπείρωσης και στενής συνεργασίας μεταξύ του ιατρικού κόσμου, της Τοπικής Αυτοδιοίκησης και των εμπλεκόμενων Φορέων, για την αναχαίτηση της πανδημίας.

«*Η Πρωτοβάθμια Φροντίδας Υγείας, αποτελεί βασικό πυλώνα στην υγειονομική θωράκιση απέναντι στην πανδημία καθώς αποτελεί το ανάχωμα για να μην συρρέουν τα περιστατικά στα νοσοκομεία.* ***Η έγκαιρη διάγνωση και η σωστή παρακολούθηση του ασθενή κατά τα πρώτα κρίσιμα στάδια της λοίμωξης είναι καθοριστική για να αποτραπούν οι σοβαρές επιπλοκές. Οι ιατροί του Δικτύου θα συμβάλλουν αποτελεσματικά στην άμεση παροχή υπηρεσιών πρωτοβάθμιας φροντίδας υγείας, με βάση τεκμηριωμένα θεραπευτικά πρωτόκολλα. Στόχος μας είναι σε κάθε γωνιά του Λεκανοπεδίου, ο συμπολίτης μας που διαγιγνώσκεται θετικός να μπορεί να βρει γιατρό, ενημερωμένο για την αντιμετώπιση της λοίμωξης.*** *Παράλληλα, συγκροτούμε Ομάδα Εργασίας για την ενημέρωση των συναδέλφων ιατρών που ανταποκρίθηκαν στην πρόσκλησή μας και συμμετέχουν στην προσπάθεια να θωρακίσουμε υγειονομικά την Αττική και να σώσουμε ανθρώπινες ζωές την κρίσιμη αυτή ώρα για την πατρίδα μας*», τόνισε χαρακτηριστικά.

**Το Επιχειρησιακό Σχέδιο**

Σύμφωνα με το Επιχειρησιακό Σχέδιο της Περιφέρειας Αττικής και του ΙΣΑ, η πλατφόρμα**, http://isathens.melapus.com** είναι σχεδιασμένη ώστε να είναι εύχρηστη ακόμα και για τους πολίτες που δεν έχουν εξοικειωθεί με τις νέες τεχνολογίες, με απόλυτη ασφάλεια και ανωνυμία για τον χρήστη. Έτσι κάθε πολίτης έχει τη δυνατότητα να έχει πρόσβαση είτε στον θεράποντα ιατρό του είτε, ελλείψει τούτου, να ενημερωθεί άμεσα για τους ιατρούς που βρίσκονται στη γειτονιά του και στους οποίους μπορεί να αποταθεί. Οι συμβεβλημένοι με τον ΕΟΠΥΥ ιατροί θα παρέχουν υπηρεσίες, στο πλαίσιο της σύμβασής τους, οι δε πιστοποιημένοι ως ιδιώτες ιατροί. Η πλατφόρμα παρέχει τη δυνατότητα, πέραν της άυλης συνταγογράφησης, video κλήσης καθώς και δυνατότητα ηλεκτρονικής καταβολής της ιατρικής αμοιβής.

Οι ιατροί του Δικτύου θα συμβάλλουν αποτελεσματικά στην άμεση παροχή υπηρεσιών πρωτοβάθμιας φροντίδας υγείας, με βάση τεκμηριωμένα πρωτόκολλα, για τα οποία θα υπάρξει σχετική ενημέρωση από την Επιστημονική Επιτροπή του ΙΣΑ και της Περιφέρειας Αττικής, υπό την εποπτεία του καθηγητή **Γ. Σαρόγλου**. Ομάδα εργασίας του ΙΣΑ και της Περιφέρειας Αττικής, θα αναλάβει την συνεχή επικοινωνία και ενημέρωση των ιατρών που συμμετέχουν ενώ παράλληλα τα συνεργεία της Περιφέρειας Αττικής και του ΙΣΑ, εντείνουν τους διαγνωστικούς ελέγχους ,στις γειτονιές της Αττικής.